Երեք շրջանաւարտներ՝ որոնք աղաւնիի թեւեր առած պիտի երթային նոր հորիզոններ, նոր ուսումնական կեդրոններ ապագայ կերտելու: Ինչպէս Եկեղեցւոյ հովիւ՝ Արժ. Տ. Աբարահամ Քհնյ. Մալխասեանը ընդգծեց, անոնք պիտի դառնան վարժարանին լաւ լուրերը տարածող աղունիկները, մասնագիտանալէ ետք ընդմիշտ վերադառնալու իրենց սնունդ տուող Սրբոց Նահատակաց Ամէնօրեայ Վարժարանին:Վարժարանի Տնօրէնուհի Տիկ. Սեդան, իր գնահատանքն ու շնորհակալութիւնը յայտնեց ամբողջ տարի մը իր թիկունքին կանգնած Սրբոց Նահատակաց Ամէնօրեայ Վարժարանի ջահը փոխանցող, վաստակաշատ տնօրէնուհի եւ դաստիարակ՝ Տիկ. Պօղոսեանին: Տիկ. Պօղոսեան իր երախտագիտական խօսքերով շնորհակալութիւն յայտնեց Սրբոց Նահատակաց Ամէնօրեայ Վարժարանի ընտանիքին, որոնց շնորհիւ ան արժանացաւ Քուինզ Շրջանի քաղաքապետ՝ Քլէր Շուլմանին յատուկ գնահատագրին, որով Նոյեմբեր 16, 1997–ը կը յայտարարէր Զարմինէ Պօղոսեանի Օր իր մանկավարժական բացառիկ նուիրումին եւ ծառայութեան տասնամեակին առթիւ: